Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 710/12/8806	Košice, 14.8.2014
EEČ : 2-65-206-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 8.1.2013, spisová značka 1 Pv 710/12/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11. 09. 2012 v čase okolo 13.45 hod. na hraničnom priechode v obci Buzica, okres Košice - okolie, mal pri sebe vo svojej peňaženke pre svoju potrebu, 1 ks igelitové vrecko s obsahom sušeného rastlinného materiálu Cannabis „konope“ o hmotnosti 380 mg s obsahom 10 mg účinnej látky THC, pričom rastlina rodu Cannabis „konope“ sú zaradené v zmysle zákona Národnej rady SR č. 139/1998 Z. z. o omamných látkach,  psychotropných látkach a prípravkoch v znení neskorších právnych predpisov do I. skupiny omamných látok.

Uznesením prokurátora Okresnej prokuratúry Košice-okolie zo dňa 8.1.2013, spisová značka 1 Pv 710/12/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením Okresnej prokuratúry Košice - okolie sp. zn. 1Pv 710/12 zo dňa 04. 01. 2013, ktoré nadobudlo právoplatnosť dňa 15. 01. 2013, bolo podľa  § 216 ods. 1 Trestného poriadku podmienečne zastavené trestné stíhane vedené proti obv. XXXXX, nar. 24. 03. 1993, trvale bytom XXXXX, okres Košice - okolie pre prečin nedovolenej výroby omamných a psychotropných látok, jedov alebo prekurzorov a ich držanie a obchodovanie s nimi podľa § 171 ods. 1 Trestného zákona.

	Podľa § 216 ods. 2 Trestného poriadku bola stanovená skúšobná doba v trvaní 18 mesiacov, ktorá začala plynúť dňa 16. 01. 2013.

	Dokazovaním po uplynutí skúšobnej doby vyplýva, že obvinený sa v skúšobnej dobe nedopustil žiadnej ďalšej trestnej činnosti.

Vzhľadom na uvedené sa preto vyslovuje, že obv. XXXXX sa v skúšobnej dobe osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor